Publication: Magyar Közlöny
Issue: MK-2004-45 (Year: 2004, Number: 45)
Era: 2004-2010
Section: 253/1997. (XII. 20.) Korm. rendelet (a továbbiakban:
Paragraph Index: 755

253/1997. (XII. 20.) Korm. rendelet (a továbbiakban: OTÉK) környezetvédelmi elõírásait be kell tartani. Városokban a telepítés legyen tömegközlekedéssel jól megközelíthetõ. 2.2. Amennyiben a település közoktatási intézményeit közmûvelõdési intézményekkel összevontan telepítik, abban az esetben a helykijelölésnél olyan területet kell választani, ahol a település közösségi, mûvelõdési, sport- és szabadidõs tevékenységének helyigénye is kielégíthetõ. 2.3. A telek nagysága: 25,0 m 2/fõ. Ahol a tervezési program elõírja, a tanmûhelyekben foglalkoztatott létszám szerint 50,0 m2/fõ többletterületet kell biztosítani (szabadtéri oktatóudvarok, anyagtárolók stb.). Mezõgazdasági gyakorlókert, elkülönített gazdasági udvar (teherszállítás céljára) vagy jelentõs (az egész települést vagy több intézményt kiszolgáló) szabadtéri sportlétesítmények elhelyezésére és a külön jogszabályban elõírt gépjármû várakozóhelyek (parkolók) céljára többletterületet kell biztosítani. A szelektív hulladékgyûjtés megvalósításának feltételeit megfelelõ tároló tervezésével biztosítani kell; tagolása: játszó-, pihenõ-, sportterületet kell létesíteni a szükséges közlekedõ- és zöldfelületekkel, valamennyi terület kialakításánál a mozgássérültekre tekintettel kell lenni; a játszó-, pihenõterület nagysága legalább 3,0 m2/fõ legyen; a telken csak pedagógiai célzatú állattartás (gyakorlati ismeretek, biológiai, környezetvédelmi oktatás stb.) engedhetõ meg; beépítésének mértéke: legfeljebb 25% legyen, és tegye lehetõvé, hogy az oktató helyiségek homlokzatfelülete a szomszédos telekhatártól legalább 10,0 m távolságra legyen, és a vele szemközti épülettömeggel alkotott légtérarány legalább 1:2 legyen; beépítésének módja: az építhetõ, oktatást szolgáló szintek száma legfeljebb három (földszint + kettõ). Az építmény akadálymentes megközelítését és az építményben való mozgást, valamint vészhelyzet esetén a mentés feltételeit biztosítani kell, amelyekhez a tûzvédelmi szakhatóság elõzetes állásfoglalását ki kell kérni. A mûhelyeket lehetõleg a földszinten összevontan kell kialakítani. A nevelési-oktatási helyiségek és az egyéb helyiségek belmagasságát az OTÉK szerint kell meghatározni, de a tanmûhelyek belmagassága legalább 3,3 m, a kovácsmûhely belmagassága 4,2 m legyen. Nevelési-oktatási helyiségek padlószintje nem kerülhet a rendezett terepszint alá.

Source: https://magyarkozlony.hu/hivatalos-lapok/b1126642122c87c804a746de6de16136f3ad7035/dokumentumok/9bfe32c0675a223379ecd52619a82cd01ef04fb4/letoltes